# Xavier Torres i Lliteras

Xavier Torres i Lliteras (Barcelona, 1967) és un periodista català.
De petit va passar per la Masia i per les categories inferiors d'altres equips de Barcelona, entre els quals la UE Sants; més tard va estudiar la carrera de Ciències de la Comunicació. És treballador de TV3, on va presentar el programa Hat-trick Barça fins a 2012. Amic personal de Johan Cruyff i ferm defensor de les seves idees i de les de Joan Laporta, l'arribada de Sandro Rosell a la presidència del Barça feu que el cap d'esports Josep Maria Farràs l'apartàs del Hat-trick Barça. El 2014, a títol personal, va oferir l'exclusiva de la dimissió del president Rosell, i també va destapar unes irregularitats comeses per la junta directiva del Barça entorn del Seient Lliure. Aquest historial fiscalitzador amb la junta del club el va portar a figurar entre els periodistes investigats per la junta en l'escàndol del Cas I3 Ventures.
El 2009 va convèncer Cruyff perquè fos seleccionador de la Selecció Catalana de Futbol mentre era directiu de la Federació Catalana de Futbol, de la qual va dimitir l'estiu de 2010. També ha estat secretari de la Plataforma Pro Seleccions Esportives Catalanes. Ha escrit, conjuntament amb Santi Padró, Paraula de vestidor (Ara llibres, 2011), i amb Frederic Porta, Barça: més que un club? (Cossetània, 2021), i ha participat en l'obra col·lectiva El futbol és així (Edicions Xandri, 2018). És fundador de l'Escola de Futbol Hristo Stòitxkov, del qual és amic personal.
També ha donat cobertura a temes no esportius, com ara amb la direcció del documental "Mentre aplaudíem", que retratava la vivència de la pandèmia de COVID-19 a l'Hospital de la Vall d'Hebron.

## Enllaços externs

* Articles publicats al diari Sport.
* Articles publicats a L'Esportiu.

## Referències

* 1 2 «Un veí que es diu Xavi Torres». El Periódico, 02-02-2011 [Consulta: 23 març 2021].
* ↑ «“Cruyff se encuentra bien, es positivo y optimista”». Cadena Ser, 22-10-2015 [Consulta: 23 març 2021].
* 1 2 «Cruyff, por Cataluña». El País, 03-11-2009 [Consulta: 23 març 2021].
* ↑ «Relevo en 'Hat-trick'». El Periódico, 06-09-2012 [Consulta: 23 març 2021].
* ↑ «La claves de la guerra abierta entre el Barça y TV3». Metrópoli abierta, 04-07-2017 [Consulta: 23 març 2021].
* ↑ «Sandro Rosell dimiteix». Vilaweb, 23-01-2014 [Consulta: 23 març 2021].
* ↑ «Una investigació de TV3 detecta irregularitats en la liquidació del Seient Lliure del Camp Nou en 10 partits». TV3, 03-07-2017 [Consulta: 23 març 2021].
* ↑ «Això deia la llista negra de periodistes que tenia Bartomeu», 03-03-2021. [Consulta: 23 març 2021].
* ↑ «Xavi Torres: «La FCF no li pagarà res»». El Punt Avui, 10-11-2009 [Consulta: 23 març 2021].
* ↑ «Dimiteix el directiu de la FCF, Xavi Torres». Mundo Deportivo, 14-09-2010 [Consulta: 23 març 2021].
* ↑ «Paraula de vestidor». Ara Llibres. Arxivat de l'original el 9 de maig 2021. [Consulta: 23 març 2021].
* ↑ «Presentació "Barça: Més que un club?", de Xavier Torres i Frederic Porta». Ona Llibres. Arxivat de l'original el 16 de juny 2023. [Consulta: 23 març 2021].
* ↑ «‘El futbol és així’: relats negres amb pilota». Edicions Xandri. Arxivat de l'original el 19 de gener 2021. [Consulta: 23 març 2021].
* ↑ «Xavi Torres: 'El món del futbol està podrit per la gent que el dirigeix'». Cugat mèdia, 10-02-2013 [Consulta: 23 març 2021].
* ↑ «La Penya Blaugrana celebra l'aniversari d'Stòitxkov amb una trucada al búlgar». Cugat mèdia, 08-02-2013 [Consulta: 23 març 2021].
* ↑ «TV-3 entra en el hospital más grande de Catalunya durante la pandemia». El Periódico, 1r juny 2020 [Consulta: 23 març 2021].